Z A P I S N I K
38. sjednice Vijeća Mjesnog odbora Cvjetni trg
održane 28. kolovoza 2024. u prostorijama Mjesnog odbora „Kralj Petar Svačić“, Preradovićeva ulica 29, s početkom u 18:30 sati

[bookmark: _Hlk160460138][bookmark: _Hlk176173010][bookmark: _Hlk176174229]Nazočni članovi Vijeća Mjesnog odbora Cvjetni trg: Milena Bekić Milinović, Nela Jantol, Dragan Hrnjak, Matea Vučić i Nebojša Gavrilov.

Predsjedava: Milena Bekić Milinović, predsjednica Vijeća Mjesnog odbora Cvjetni trg.

Zapisnik vodi: Milena Bekić Milinović, predsjednica Vijeća Mjesnog odbora Cvjetni trg.

[bookmark: _Hlk81384179]Predsjednica konstatira da je nazočno svih 5 članova Vijeća, što znači da Vijeće može pravovaljano odlučivati, te otvara 38. sjednicu Vijeća Mjesnog odbora Cvjetni trg i poziva članove Vijeća da prihvate zapisnik 37. sjednice Vijeća Mjesnog odbora Cvjetni trg.

Vijeće jednoglasno prihvaća tekst zapisnika 37. sjednice Vijeća Mjesnog odbora Cvjetni trg, koja je održana 07. srpnja 2024. 

Predsjednica Vijeća predlaže dnevni red.

Vijeće jednoglasno utvrđuje
 
DNEVNI RED

1. Godišnji izvještaj o izvršenju Financijskog plana Mjesnog odbora Cvjetni trg za 2023.,  donošenje
1. Pitanja i prijedlozi


[bookmark: _Hlk176173890][bookmark: _Hlk176172953]Ad. 1.	Godišnji izvještaj o izvršenju Financijskog plana Mjesnog odbora Cvjetni trg za 2023.,  donošenje

Milena Bekić Milinović, predsjednica Vijeća, daje uvodno obrazloženje točke i otvara raspravu. 

U raspravi sudjeluju svi nazočni članovi Vijeća. 

Kao i u Izvješću o izvršenju Financijskog plana Mjesnog odbora Cvjetni trg za 2022. godinu, niti u ovome stavke nisu specificirane. Nela Jantol, članica Vijeća, pita zašto stavke nisu obrazložene, voljeli bismo dobiti detaljnu specifikaciju. Na terenu nismo primjetili da su ti radovi realizirani. Nela Jantol je uputila upit našoj referentici, gđi. S.K., s molbom da nam odgovori postoji li evidencija (npr. izvještaj o obavljenom poslu, računi, narudžbenice) potrošenih sredstava za stavku: Održavanje nerazvrstanih cesta? 

Predsjednica Vijeća, zaključuje raspravu i daje prijedlog Godišnjeg izvještaja o izvršenju Financijskog plana Mjesnog odbora Cvjetni trg za 2023. na glasovanje.

Vijeće Mjesnog odbora Cvjetni trg sa 2 glasa protiv i 3 glasa suzdržan, nije usvojilo Godišnji izvještaj o izvršenju Financijskog plana Mjesnog odbora Cvjetni trg za 2023.. 



Ad 2.	Pitanja i prijedlozi.	

[bookmark: _Hlk176174613]Milena Bekić Milinović, predsjednica Vijeća, obavještava da je ograda na parkiću u Preradovićevoj 23 podignuta, uskoro bi trebala biti gotova i ulazna vrata, kako bi noću park mogli zaključavati. Smatra da u parku ne bi trebalo dozvoliti pristup kućnim ljubimcima, tim više što su početkom lipnja u parku postavljene vrtne gredice za potrebe školske djece iz obližnje dvije škole. Nebojša Gavrilov, član Vijeća, smatra da park treba biti otvoren za sve, pa tako i za kućne ljubimce, ali da treba postaviti koševe za pseći izmet. 
Dragan Hrnjak, potpredsjednik Vijeća, obavještava da je u stalnom kontaktu s arhitektom Mladenom Perušić, dugogodišnjim konzervatorom u Zavodu za zaštitu spomenika kulture i prirode u svezi izrade elaborata i troškovnika neophodnih za obnovu javnog zdenca-česme na Cvjetnom trgu (što je uostalom i dio našeg PKA za 2025.godinu). Javni zdenac-česma na Trgu Petra Preradovića izgrađen je u sklopu uređenja trga 1995., koji je tijekom vremena dijelom modificiran. Projektiran je kao niski volumen obložen kamenim pločama s vodovodnim instalacijama u unutrašnjosti. Na vrhu ima mlaznice za stalno istjecanje pitke vode u plitice na tri strane, i nišom na sjevernoj s nisko položenom novom slavinom i rešetkom za odvod vode. Mlaznice su bez vode već više od deset godina. Osim toga, tako projektiran i izveden zdenac nepristupačan je ljudima s posebnim potrebama, invalidima u kolicima i starijim osobama, te česma ne ispunjava osnovnu svrhu. Prostor Cvjetnog trga je frekventno mjesto okupljanja građana i turista i nefunkcionalan zdenac ne pridonosi kvalitetnijoj slici grada Zagreba i trga, na što Mjesni odbor Cvjetni trg već duže upozorava. Stoga ponovno predlaže način obnove zdenca i uspostavu primjerenog korištenja pitke vode za sve građane. U konzultaciji sa stručnjacima nakon očevida predlaže se modifikacija hidroinstalacija i odvoda vode postojećeg zdenca, tako da se mlaznice zamjene slavinama, a plitice malo spuste da budu dostupne ljudima s posebnim potrebama. Idejno rješenje obnove je u izradi i zatražiti će se stručno mišljenje Gradskog zavoda za zaštitu spomenika kulture i prirode u Zagrebu i dostaviti okvirni iznos izvedbe radova.

Na kraju sjednice Milena Bekić Milinović, predsjednica Vijeća, obavještava da tijekom ljeta nije pristiglo puno pošte na službeni mail Mjesnog odbora Cvjetni trg. Jedino je izdvojila dopis stanara iz Preradovićeve ulice koji se ponovno žale na nepodnošljivu galamu u noćnim satima iz caffe bara Alcatraz u Preradovićevoj ulici te obećala da će se ovaj put obratiti Državnom inspektoratu, nadajući se da će konačno biti napravljen nekakav pomak.


Sjednica je završila u 20:00 sati


KLASA: 024-08/24-003/1708
URBROJ: 251-13-11-1/002-24-2
Zagreb, 28. kolovoza 2024.


Zapisnik sastavila: Milena Bekić Milinović
Predsjednica
Vijeća Mjesnog odbora
Cvjetni trg

[bookmark: _GoBack]Milena Bekić Milinović, v.r.
